Henry Salt

Henris Soltas (; 1780 m. birželio 14 d. – 1827 m. spalio 30 d.) – anglų dailininkas, keliautojas, diplomatas ir egiptologas.

 Gyvenimas 

Soltas buvo fiziko sūnus, gimęs Ličfilde. Jis mokėsi portretų tapybos pirmiausia Ličfilde, o po to Londone pas Žozefą Faringtoną ir Džoną Hopnerį. 1802 m. buvo paskirtas sekretoriumi ir braižytoju pas Džordžą Aneslį, Valencijos Vikontą. Jie pradėjo keliauti rytų kryptimi, aplankė Indiją. 1806 m. sugrįžo į Angliją. Jo paveikslai buvo naudojami iliustruoti Vikonto knygai „Kelionės ir kelionė į Indiją“, kuri buvo išleista 1809 m.

1809 m. Soltas grįžo į Etiopiją valstybinei misijai ištirti prekyba ir diplomatinius santykius su kariuomenės vadu Ras Volde Selasiu. Taip pat aplankė Abisiniją ir keliavo po jos gilumą, kelionė tęsėsi nuo 1809 iki 1810 m. turint Britanijos vyriausybės suteiktas teises. Kelionių metu piešė ir surinko vaizdus, padarytus Šv. Elenos saloje, Indijoje, Ceilone, Abisinijoje ir Egipte. Vėliau grįžo atgal į Angliją, tačiau nenutraukė draugystės su Etiopijos karo vadu Sabagadžiu.

1815 m. Soltas buvo paskirtas Britanijos generaliniu konsulu Kaire. Savo buvimo Egipte metu jis sukaupė kolekciją egiptietiškų artefaktų, faraono Ramzio II galvą iš Ramezėjaus, kurią atgabeno Giovanni Battista Belzoni, galva buvo padovanota Britanijos muziejui. Luvro muziejui, Paryžiuje, buvo padovanotas Ramzio III sarkofagas. Soltas taip pat finansavo kasinėjimus Tėbuose ir Abu Simbele, Gizoje bei prie sfinkso. Jean-François Champollion pareiškė jam pagyrimus egiptiečių hieroglifų dešifravime.

Jis mirė Disuke, netoli Aleksandrijos 1827 m. spalio 29 d. Visgi palaidotas Aleksandrijoje, kur visą laiką dirbo britų konsulu; ant jo kapo iškaltas įrašas: "Jo pasišventęs genijus ištyrinėjo ir atskleidė hieroglifus bei kitas šio krašto senienas."Lesley Adkins, Roy A. Adkins The Keys of Egypt: The Race to Crack the Hieroglyph Code,Harpercollins Pub Ltd, 239 p. Visas jo literatūrinis bei meninis palikimas atiteko Britų muziejui, tarp jų, trečioji surinkta kolekcija, kurią sudarė 1083 daiktai. Visa tai 1835 m. pervežta į Londoną.

 Populiarioje kultūroje 

Soltas buvo portretizuotas Robert Portal 2005 m. BBC dokumentinėje dramoje „Egypt“.

Galerija

 Literatūra 
 Deborah Manley, Peta Rée: Henry Salt. Artist, Traveller, Diplomat, Egyptologist. Libri, London 2001, ISBN 1-901965-04-X.
 John James Halls: The Life and Correspondence of Henry Salt. Volume 1 + 2. Bentley, London. 1834 (online).

 Išnašos 

 Nuorodos 



Kategorija:Egiptologai
Kategorija:Jungtinės Karalystės keliautojai